Diari Oficial de la Generalitat Valenciana


Sumari del DOGV 8676, del 13-11-2019 (2019/10405)

ACORD de 8 de novembre de 2019, del Consell, d'aprovació d'un increment salarial addicional en les retribucions del personal al servei del sector públic de la Generalitat, en aplicació del Decret llei 1/2019.
----------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8676

Data del DOGV
:   13-11-2019

Secció del DOGV
:   II. AUTORITATS I PERSONAL - C) ALTRES ASSUMPTES

Número del document
:   2019/10125


Data del document
:   08-11-2019

Organisme emissor
:   Conselleria d'Hisenda i Model Econòmic

Tipus de document
:   Acord

Descriptors 

:   * Conselleria d'Hisenda i Model Econòmic
    * remuneració del treball
    * personal docent
    * funció pública
    * funcionari
    * legislació

ACORD de 8 de novembre de 2019, del Consell, d'aprovació d'un increment salarial addicional en les retribucions del personal al servei del sector públic de la Generalitat, en aplicació del Decret llei 1/2019. [2019/10416]  
La previsió de pròrroga dels pressupostos generals de l'Estat va condicionar l'elaboració del capítol I del pressupost de despeses de la Generalitat per al present exercici, amb la conseqüència que la Llei 28/2018, de 28 de desembre, de pressupostos de la Generalitat per a l'exercici 2019, va optar per mantindre les retribucions en el mateix nivell que en l'exercici 2018.  
En aquest marc, i en previsió que fora necessari adequar el que regula la Llei 28/2018 a les normes que en la matèria i amb el caràcter bàsic pogueren aprovar al llarg de l'exercici, la disposició transitòria addicional facultava el Consell perquè, en el moment en què s'aprovara l'esmentada normativa bàsica, portara a terme les adaptacions necessàries relatives al règim i condicions retributives del personal al servei de la Generalitat i del seu sector públic.  
D'altra banda, la disposició addicional segona, apartat 4, del Decret llei 1/2019, autoritza el Consell per a actualitzar els mòduls econòmics de distribució de fons públics per al sosteniment dels centres concertats.  
  
Una vegada publicat el Reial decret llei 24/2018, de 21 de desembre, pel qual s'aproven mesures urgents en matèria de retribucions en l'àmbit del sector públic, i d'acord amb el que preveu l'article tercer, el Consell va aprovar el Decret llei 1/2019, de 18 de gener, de modificació de la Llei 28/2018, que traslladava, en l'àmbit de la Generalitat, l'increment retributiu general dels empleats públics que l'Estat, amb caràcter bàsic, havia establit en un 2,25 %.  
En aquest context, la disposició addicional tercera d'aquest decret llei incloïa, en el marc de la previsió recollida en l'article 3.2 del Reial decret llei 24/2018 i l'apartat primer del II Acord Govern-Sindicats per a la millora de l'ocupació pública i les condicions de treball, de 9 de març de 2018, una autorització específica perquè el Consell aprovara la corresponent actualització de les retribucions, en el cas que el Consell de Ministres arribara a aprovar l'increment addicional del 0,25 %, respecte a les vigents el 31 de desembre de 2018, de les retribucions del personal al servei del sector públic, vinculat al creixement del producte interior brut a preus constants.  
  
Aquest increment addicional es va aprovar, amb efectes de l'1 de juliol, mitjançant l'Acord de 21 de juny de 2019, del Consell de Ministres.  
En conseqüència, d'acord amb l'article 28.c de la Llei 5/1983, de 30 de desembre, del Consell, a proposta del conseller d'Hisenda i Model Econòmic, el Consell, amb la deliberació prèvia, en la reunió de 8 de novembre de 2019,  
  
ACORDA  
  
Primer  
Aprovar, amb efectes de l'1 de juliol de 2019, un increment salarial del 0,25 % en les retribucions del personal inclòs en l'àmbit subjectiu del títol III, «Despeses de personal», de la Llei 28/2018, de 28 de desembre, de la Generalitat, de pressupostos per a l'exercici 2019. Aquest increment tindrà el caràcter d'addicional respecte del previst en els articles 27 i següents d'aquesta llei.  
  
Segon  
Publicar en el Diari Oficial de la Generalitat Valenciana les taules retributives aplicables, amb efectes de l'1 de juliol de 2019, al personal al servei de l'Administració de la Generalitat i dels seus organismes autònoms, incloses en els annexos següents:  
Annex I. Taules retributives que cal aplicar al personal al servei de l'Administració de la Generalitat, personal al servei de l'Administració de justícia i personal docent no universitari.  
Annex II. Taules retributives d'aplicació al personal d'institucions sanitàries dependents de la Conselleria de Sanitat Universal i Salut Pública.  
  
Tercer  
Publicar en el Diari Oficial de la Generalitat Valenciana l'annex III, d'actualització dels mòduls econòmics de distribució de fons públics per al sosteniment dels centres concertats. Els efectes seran de l'1 de juliol de 2019, excepte la quantia del component dels mòduls destinats a «Altres despeses», que tindrà efectes des de l'1 de gener de 2019, d'acord amb el que disposa l'article 117.2 de la Llei orgànica 2/2006 d'educació.  
  
València, 8 de novembre de 2019  
  
La consellera secretària,  
MÓNICA OLTRA JARQUE